Referat fra styremøte/fellesmøte 6. og 10 mai

Tilstede på styremøte: Thor Erik, Johnny, Synnøve, Magne og Arnold.

Sameiestyret hadde møte 6. mai med tema som styret i Torvmoen 90 hadde i forbindelse med vaktmesters oppgaver og diverse andre momenter som ikke konkret vedgikk Torvmoen velforening.

Torvmoen 90 lurte på om hvilke fellesareal som inngikk i vaktmesters oppgaver.

Styret var enige i at vaktmester skulle vedlikeholde det som lå utenfor private grenser, altså fellesareal.
I fellesmøte som var representanter fra Torvmoen 90, Bjørn Stephansen fra TMU, Arne Hallandvik fra Torvmoen as, Thor Erik og Arnold fra Torvmoen velforening og vaktmester Bjørgulv Håland.

Det ble klarlagt at vårt grenseforslag ble godkjent og akseptert av styret i nr. 90.

Vaktmesterens arbeidsinstruks var ønsket av 90 og den ble delt ut til alle. Her ble det argumentert at vaktmester ikke skulle gjøre mer i blokkene enn det som kom fram av instruksen. Etter en del forklaringer ble dette akseptert av nr. 90.

Stephansen og Hallandvik la fram sine tanker om resten av det som ble spurt om.
Her skal det foregå flere samtaler mellom disse to og styret i 90.

Vi fikk gjennomslag for alle våre vedtak.

I Velforeningens møte ble regnskapet for 1. tertial gjennomgått.

Det viser et overskudd på 6.483 kroner, litt bedre enn budsjettert.